ಚಾಂಪಿಯನ್ ಪರೋಪಕಾರಿ ಈ ಪಾಂಡಿಯನ್! ಇಲ್ಲಿರುವ ಭಿಕ್ಷುಕನನ್ನು ಒಮ್ಮೆ ನೋಡಿ . ಆತ ಭಿಕ್ಷೆ ದಿನಾಲು ಭಿಕ್ಷೆ ಎತ್ತುತ್ತಿರುವುದು ತನಗಾಗಿ ಅಥವಾ ಆತನ ಮೇಲೆ ಅವಲಂಬಿತರಾಗಿರಬಹುದಾದ ಕುಟುಂಬದ ಸದಸ್ಯರಿಗೆ ಅಂತ ನೀವಂದುಕೊಳ್ಳುವುದಾದರೆ , ನಿಮ್ಮ ಊಹೆ ತಪ್ಪು . ನಿಮಗೆ ಆಶ್ಚರ್ಯವಾಗಬಹುದು , ತಮಿಳುನಾಡಿದ ಮದುರೈನಲ್ಲಿ ವಾಸಿಸುವ ಈತ ತಾನು ಭಿಕ್ಷೆ ಮೂಲಕ ಸಂಗ್ರಹಿಸಿದ ರೂ . 90,000 ಸಾವಿರಗಳ ಮೊತ್ತವನ್ನು , ಹತ್ತತ್ತು ಸಾವಿರಗಳ ಕಂತುಗಳ ಮೂಲಕ ತಮಿಳು ನಾಡು ಮುಖ್ಯಮಂತ್ರಿಗಳ ಕೊವಿಡ್ ಪರಿಹಾರ ನಿಧಿಗೆ ದೇಣಿಗೆ ರೂಪದಲ್ಲಿ ನೀಡಿದ್ದಾನೆ . ಕೊನೆಯ ರೂ .10,000 ಗಳ ಕಂತನ್ನು ಆತ ಸೋಮವಾರದಂದು , ಮದುರೈ ಜಿಲ್ಲಾಧಿಕಾರಿಗಳಿಗೆ ಅರ್ಪಿಸಿದ. ಅಂದಹಾಗೆ , ಈ ಸಮಾಜಮು ಖಿ ಭಿಕ್ಷುಕನ ಹೆಸರು ಪೂಲ್ ಪಾಂಡಿಯನ್ . ಆತನನ್ನು ಭಿಕ್ಷುಕ ಎಂದು ಸಂಭೋದಿಸುವುದು ಸರ್ವಥಾ ತಪ್ಪಾಗುತ್ತದೆ . ಆ ಮಟ್ಟಿಗೆ ಹೃದಯ ವೈಶಾಲ್ಯತೆ ಹೊಂದಿರುವವನು , ಯಾವಾಗಲೂ ಸಮಾಜದ ಏಳಿಗೆ ಬಗ್ಗೆ ಯೋಚಿಸುವವನು ಭಿಕ್ಷುಕ ಹೇಗಾಗುತ್ತಾನೆ ? ಸರಕಾರದಿಂದ ಕೋವಿಡ್ ಸೋಂಕಿತರಿಗೆಂದು ಬಿಡುಗಡೆಯಾಗುವ ಹಣವನ್ನು ದೋಚಿ ತಮ್ಮ ಜೇಬಿಗಿಳಿಸುವ ರಾಜಕಾರಣಿಗಳ ನಡುವೆ , ಪಾಂಡಿಯನ್ ಚಾಂಪಿಯನ್ ಪರೋಪಕಾರಿಯಂತೆ ಕಂಗೊಳಿಸುತ್ತಾನೆ . ಆತನ ಈ ಗುಣಕ್ಕೆ ಸರಿಸಾಟಿಯುಂಟೆ ? ತಾನು ಕೂಡಿಸಿದ ಹಣವನ್ನು ಹೀಗೆ ಸಮಾಜಮುಖಿ ಕೆಲಸಗಳಿಗೆ ಪಾಂಡಿಯನ್ ನೀಡುತ್ತಿರುವುದು ಇದೇ ಮೊದಲೇನಲ್ಲ . ಇದಕ್ಕೂ ಮುನ್ನ ಶಾಲೆಯೊಂದರ ಪೀಠೋಪಕರಣಗಳಿಗೆ ಮತ್ತು ಅಲ್ಲಿ ಓದುವ ಮಕ್ಕಳಿಗೆ ಮೂಲಭೂತ ಸೌಕರ್ಯಗಳನ್ನು ಒದಗಿಸಲು ಆತ ಸಾವಿರಾರು ರೂಪಾಯಿಗಳನ್ನು ದೇಣಿಗೆಯಾಗಿ ನೀಡಿದ್ದ . ಪಾಂಡಿಯನ್ನೊಂದಿಗೆ ನಾವು ಬದುಕುತ್ತಿರುವುದು ಖಂಡಿತವಾಗಿಯೂ ಎದೆಸೆಟೆಸಿಕೊಂಡು ಹೇಳುವ ವಿಷಯವೇ , ಆತನ ಗುಣ ನಮ್ಮಲಿಲ್ಲದ ಹೊರತಾಗಿಯೂ ... Copyrights 2019 TV9 Kannada. All rights reserved.Designed and Developed by Veegam Software Pvt Ltd.